לו הוד

לו הוד (באנגלית: Lew Hoad;  23 בנובמבר 1934 – 3 ביולי 1994) היה טניסאי אוסטרלי. הוא זכה במקום הראשון בתחרויות הגברים באליפות וימבלדון, אליפות אוסטרליה הפתוחה ובאליפות צרפת הפתוחה בטניס ובסך הכול זכה ב-13 ניצחונות בתחרויות גראנד סלאם. בתחרויות זוגות גברים הוא ניצח בכל 4 תחרויות גראנד סלאם.

 ביוגרפיה 
לו הוד נולד בסידני. הוא התחיל לשחק טניס בגיל 5. בגיל 10 הוא השתתף בתחרות לילדים עד גיל 16. בילדות ובהמשך כבוגר הוא שיחק הרבה עם בן גילו קן רוזוול שהתאמן באותו מועדון. בגיל 12 הוא שיחק נגד אדריאן קוויסט שהיה בין הטניסאים בולטים של התקופה. קוויסט התרשם מיכולתו ונתן לטניסאי הצעיר חסות של חברת Dunlop Sport אותה ניהל. 

בשנת 1951 הוד החל לשחק בתחרויות גדולות. באליפות אוסטרליה הפתוחה הוא הודח בסיבוב הראשון. בתחרויות הגברים הור הגיע לגמר בשנת 1955 וניצח בתחרות 1956. בתחרויות זוגות גברים הוד ניצח בשנים 1953, 1956 ו-1957.

באליפות צרפת הפתוחה 1951 הוד הודח בשלבים המוקדמים. בשנת 1956 הוא ניצח בתחרות הגברים. בתחרות זוגות גברים הוא ניצח בתחרות 1953 והיה בגמר בשנים 1954 ו-1956.

באליפות וימבלדון 1951 הוד הודח בשלבים המוקדמים. הוא ניצח בשנים 1956 ו-1957. הוא ניצח בתחרות זוגות גברים ב-1953, 1955 ו-1956. בשנת 1957 הוא הפסיד בגמר.

באליפות ארצות הברית הפתוחה הראשונה בהשתתפותו הוד הודח בשלבים המוקדמים. הוא הפסיד בגמר 1956 ובכך לא הצליח להגיע לגראנד סלאם (טניס) בתחרות הגברים. בתחרות זוגות גברים הוא היה בגמר בשנת 1954 וניצח בשנת 1956.

הוד היה חבר נבחרת גביע דייוויס של אוסטרליה וזכה עם הנבחרת בתואר 4 פעמים.

בשנת 1957 הוד עבר לקריירה מקצועית ושיחק עד לשנת 1967. בתקופה זו הוא זכה במספר תחרויות. בשנת 1968 הוא חזר להשתתף בתחרויות "גראנד סלאם" אך ללא הצלחה יתרה ופרש בשנת 1972.

בשנת 1955 הוא התחתן עם טניסאית אוסטרלית. 

הוד סבל מבעיות גב החל משנת 1954. אחרי פרישה בשנת 1967 זוג עבר לספרד בה הקימו Lew Hoad's Campo de Tenis ו-Lew Hoad Tennis Village. המתקנים עבדו עשרות שנים.

בשנת 1994 אצל הוד התגלה סרטן והוא נפטר באותה שנה.                    

בשנת 1958 הוא פרסם ספר My Game, בשנת 2002 אלמנתו פרסמה ספר My Life With Lew.

הוד נכלל בעולם התהילה של הטניס בשנת 1980.

 הישגים 
שנהיריב בגמרתוצאהאליפות אוסטרליה הפתוחה 1953  קן רוזוול7–9, 4–6, 4-6אליפות אוסטרליה הפתוחה 1956  קן רוזוול6–4, 3–6, 6-4, 7-5 אליפות צרפת הפתוחה 1956  סוון דווידסון6–4, 8–6, 6-3אליפות וימבלדון 1956  קן רוזוול6-2, 4-6, 7-5, 6-4 אליפות ארצות הברית הפתוחה 1956  קן רוזוול6–4, 2–6, 3-6, 3-6אליפות וימבלדון 1957  אשלי קופר6-2, 6-1, 6-2 

 קישורים חיצוניים 



קטגוריה:טניסאים אוסטרלים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:אוסטרלים שנולדו ב-1934
קטגוריה:נפטרים ב-1994